**Linus Benedict Torvalds** (født 28. desember 1969 i Helsingfors i Finland) er en finsk programmerer. Han er sønn av Nils og Anna Torvalds. Navnet Linus fikk han etter den amerikanske kjemikeren Linus Pauling. Han gikk på Helsingfors universitet i perioden 1988–1996, der han tok mastergrad i *computer science*. 

Fra februar 1997 til juni 2003 jobbet Torvalds for Transmeta Corporation, et firma som utvikler og selger mikroprosessorer med tilhørende teknologi. Torvalds er tilknyttet Open Source Development Labs, et programvarekonsortium som har som hovedmål å videreutvikle linuxkjernen.

Linus Torvalds er bosatt i Beaverton i Oregon i USA sammen med sin kone Tove (seks ganger finsk mester i karate) og tre døtre: Patricia Miranda, Daniela Yolanda, Celeste Amanda og katten Randi.[]

Linus er kjent for sitt arbeid med operativsystemkjernen Linux. Lite visste Linus[] at han den 25. august 1991 skulle skrive en melding i *comp.os.minix* som ville bli husket for all ettertid:[]

```
From: Linus Benedict Torvalds
Newsgroups: comp.os.minix 
Subject: What would you like to see most in minix? 
Date: 25 Aug 91 20:57:08 GMT 
Organization: University of Helsinki 

Hello everybody out there using minix – 

I'm doing a (free) operating system (just a hobby, won't be big and professional like gnu) 
for 386(486) AT clones. This has been brewing since april, and is starting to get ready. 
I'd like any feedback on things people like/dislike in minix, as my OS resembles it somewhat
(same physical layout of the file-system (due to practical reasons) among other things). 

I've currently ported bash(1.08) and gcc(1.40), and things seem to work. This implies that 
I'll get something practical within a few months, and I'd like to know what features most
people would want. Any suggestions are welcome, but I won't promise I'll implement them :-) 

Linus

PS. Yes – it's free of any minix code, and it has a multi-threaded fs. It is NOT protable 
uses 386 task switching etc), and it probably never will support anything other than 
AT-harddisks, as that's all I have :-(. 

```

Inspirert av operativsystemet Minix (utviklet av Andrew Tanenbaum) startet Torvalds arbeidet med å lage et Unix-lignende operativsystem han kunne kjøre på sin egen hjemme-PC.[] Selv brukte Torvalds arbeidsnavnet Linux på den nye kjernen. Da systemet skulle legges ut på Internett syntes han at navnet var litt for egosentrisk, og han valgte da heller å kalle det for *Freax* (Free, freak og X for å indikere at dette var en Unix-klone). Men da hans venn Ari Lemmke la systemet ut på ftp.funet.fi, valgte Lemmke å kalle katalogen for pubOS/Linux da han ikke syntes noe særlig om Freax-navnet.[]

Torvalds og Tanenbaum har hatt flere feider, mest berømt er deres Usenet-diskusjon fra 1992.[] Her hevder Tanenbaum at Torvalds idé om å designe en monolittisk kjerne var gammeldags. Selv mente Tanenbaum at en mikrokjernebasert design var fremtiden. Steve Jobs fra Apple fremsatte på et tidspunkt en idé om at Linus Torvalds burde slå seg sammen med Apple i arbeidet med den nye operativsystemkjernen i det som skulle bli Mac OS.[] Dette avslo Torvalds, i hovedsak fordi Mac OS var basert på mikrokjernedesign.

Man regner med at bare rundt 2 % av Linux-kjernen er skrevet av Torvalds selv, men han eier fortsatt varemerket Linux og overvåker bruken av dette via organisasjonen Linux International. Selv om mye av koden skrives av andre, har han fortsatt kontrollen over hvilke nye funksjoner som finner veien inn i Linux-kjernen. Andre operativsystemaspekter som grensesnitt og kompilatorer styres av andre. Flere har pekt på at siden Linux-kjernen bare er en del av operativsystemet, bør en også anerkjenne arbeidet og visjonene som GNU-utviklerne har gjort ved å kalle distribusjoner basert på GNU-programvare GNU/Linux eller GNU+Linux.[]

Noter
-----

**Type numrering**
1. ↑  Linux International (LI), er en internasjonal, ideell organisasjon av brukere som arbeider for en internasjonal forståelse og bruk av fri og åpen programvare Den blir ledet av Jon "maddog" Hall. Organisasjonen er tilsynelatende inaktiv, etter som den siste kommunikasjon var 1. juli 2014
.

Referanser
----------

1. ↑   Biografiskt lexikon för Finland, «Linus Torvalds», Biografisk leksikon for Finland ID 5464-1416928958070[Hentet fra Wikidata]
2. ↑   Gemeinsame Normdatei, besøkt 9. april 2014[Hentet fra Wikidata]
3. ↑   Munzinger Personen, Munzinger IBA 00000023073, besøkt 9. oktober 2017[Hentet fra Wikidata]
4. ↑   Babelio, Babelio forfatter-ID 152729[Hentet fra Wikidata]
5. ↑   Gemeinsame Normdatei, besøkt 10. desember 2014[Hentet fra Wikidata]
6. ↑   BBC, Leo Kelion, «Linus Torvalds: Linux succeeded thanks to selfishness and trust», publisert i BBC News Online, utgitt 13. juni 2012, besøkt 31. mars 2016[Hentet fra Wikidata]
7. ↑   Biografiskt lexikon för Finland, Biografisk leksikon for Finland ID 5464-1416928958070[Hentet fra Wikidata]
8. ↑   «Linux creator, stem cell scientist win big technology prize»[Hentet fra Wikidata]
9. ↑   «Open source operating system - Millennium Technology Prize»[Hentet fra Wikidata]
10. ↑   «Torvalds 2014 Computer Pioneer Award | IEEE Computer Society»[Hentet fra Wikidata]
11. ↑   Just for Fun: The Story of an Accidental Revolutionary[Hentet fra Wikidata]
12. ↑  *New Products* Linux Journal
13. ↑  «Who's Who at Linux International». Arkivert fra originalen 1. desember 2005. Besøkt 5. juni 2016.  Arkivert 1. desember 2005 hos Wayback Machine.
14. ↑  «Linux International». Arkivert fra originalen 4. august 2015. Besøkt 28. februar 2014.

Eksterne lenker
---------------

* (en) Offisielt nettsted Rediger på Wikidata

* (en) Linus Torvalds – kategori av bilder, video eller lyd på Commons Rediger på Wikidata

* (en) Linus Torvalds – galleri av bilder, video eller lyd på Commons Rediger på Wikidata
* (en) Linus Torvalds på Internet Movie Database Rediger på Wikidata

* (en) Linus Torvalds på AllMovie Rediger på Wikidata

* (en) Linus Torvalds hos The Movie Database Rediger på Wikidata
* Linus Torvalds på LinkedIn Rediger på Wikidata

* (en) Linus Torvalds på YouTube Rediger på Wikidata

* (en) Linus Torvalds på Mastodon Rediger på Wikidata

* Linus Torvalds på GitHub Rediger på Wikidata
* «Linus Torvalds». *Biografiskt lexikon för Finland* **(svensk)**. Helsingfors: Svenska litteratursällskapet i Finland. 2008–2011. URN:NBN:fi:sls-5464-1416928958070.

  


|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Uppslagsverket Finland **·** Biografiskt lexikon för Finland **·** Encyclopædia Britannica **·** Prabook **·** Nationalencyklopedin **·** BIBSYS **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NDL **·** NKC **·** ICCU **·** Munzinger (iba) **·** MusicBrainz
 |